Document ID: /roh_data/filtered/fineweb-2-filterrobots_roh.jsonl.gz/55138

En il sid dal Grischun ed il Tessin ha la naiv intensiva procurà per impediments da traffic ed in grond privel da lavinas.
En consequenza è ina gronda part dal territori da skis dal Corvatsch vegnì serrà.
Surtut il suentermezdi esi stà da quintar cun numerusas lavinas spontanas, avertescha l'institut da naiv e lavinas a Tavau.
Per tut ils pass grischuns ed era per pliras vias principalas vala il mument in obligatori da chadainas. Sin tschertas vias èsi er da quintar cun impediments da traffic, communitgescha viasuisse.
2 uras da Cuira a Tumain ed enavos
Pervi da las colonnas sin la A13 tranter Cuira e Tumein en direcziun San Bernardino e Surselva ha gia il viadi da Cuira a Tumein durà 1 ura e 20 minutas.
Tar la sortida da l'autostrada en direcziun Surselva ha la polizia numnadamain controllà tut ils autos en connex cun l'obligatori da chadainas. Tut quels che han vulì charrar en direcziun Surselva e n'avevan betg 4x4 han stuì montar chadainas en il lieu.
En la direcziun cuntraria avevi be pauc traffic.
Sche vus avais fotografias da la naiv alura tramettai quellas a nus:
<email-pii>
RR novitads 14:00 +